Kinilaw

Ang **kinilaw** ay isang putahe na gawa sa hilaw na pagkaing-dagat at paraan ng paghahanda ng pagkain na katutubo sa Pilipinas. Para maging mas tumpak, isa itong uri ng pagluluto na dumidepende sa suka at mga katas ng asidikong prutas (karaniwan sitrus) para madenaturalisa ang mga sangkap, sa halip na putahe lang ito, dahil maaari ring kilawin ang karne at gulay. Malimit na kinakain ang kinilaw bilang pampagana bago ang ulam, o bilang pulutan na sinasabayan ng alak. Tinatawag ding *kilawin* ang kinilaw, ngunit hindi dapat ito ipagkamali sa *kilawin*, isang ulam ng inihaw na karne sa Hilagang Pilipinas na magkaugnay ngunit magkaiba.

## Paglalarawan
Ang pinakakaraniwang kinilaw ay kinilaw na isda na inihahanda sa paghalo ng hilaw na isda na ibinabad sa suka ng niyog o tubo na nagsisilbi bilang pampadenaturalisa at pampaasim para mapahusay ang lasa kagaya ng kalamansi, dayap, biasong, kamias, sampalok, hilaw na mangga, balimbing, at berdeng sinegwelas. Tinitimplahan ito ng asin at espesya kagaya ng paminta, luya, sibuyas, at sili (karaniwang siling labuyo).

Upang maneutralisa ang malansang lasa at kaasiman bago ihain, karaniwang idinaragdag din ang mga kinatas mula sa ginadgad na laman ng tabon-tabon, dungon, o murang niyog. Ginagamit din sa halos parehong paraan ang mga ekstrakto mula sa balakbak ng mga puno ng bakawan o sinegwelas. Kinikilaw rin ang mga ibang ulam kagaya ng hipon, pusit, kabibe, talaba, alimango, bihud ng salungo, damong-dagat, dikya, tamilok, at kahit larba ng uwang. 

Dapat sariwa ang isda at nilinis nang mabuti upang maiwasan ang mga panganib sa kalusugan habang kinakain ang hilaw na pagkaing-dagat. Gayunman, kailangang ibanli ng ilan, kagaya ng pusit para lumambot ang laman.

### Ensalada 
Tumutukoy rin ang kinilaw sa mga putaheng gumagamit ng sariwang prutas at gulay na ibinabad sa suka at espesya, at kung ganoon, minsan tinatawag itong ensalada, isang salita mula sa wikang Kastila. Kabilang sa mga ginagamit na pagkain ang pipino, ampalaya, batang dahon ng kamote, batang papaya, pako, at puso ng saging. Kabilang sa mga ibang sangguniang nagbanggit nito ang *Vocabulario de la lengua Pampanga en romance* (1732) bilang *quilao*; at sa edisyong 1754 ng *Vocabulario de la lengua tagala* bilang *quilauin*.

Sa ilang rehiyon ng Pilipinas, may mga lokal na espesyalidad o pangalan para sa kinilaw. Sa hilagang Pilipinas,  ang tawag ng mga Ivatan sa Batanes para sa kinilaw.  (o ) ang tawag nila sa kinilaw na isda. Sa mga Sama-Bajau, kilala ito bilang *kilau* o *kinilau* at minsan ginagamit ang hilaw na mangga bilang pampaasim. Sa mga Maranao ng timog-kanlurang Mindanao, ang  ay isang uri ng kinilaw na gawa sa maliliit na hipon. Isa itong paborito ng rehiyon at kapansin-pansin ito dahil karaniwang hinahanda ito habang buhay pa rin ang mga hipon.

Isang karaniwang paraan ng paghain ng kinilaw sa mga kapuluang Bisayas at Mindanao ang ***sinuglaw***, isang kombinasyon ng kinilaw na isda (karaniwang tuna) at sinugba (inihaw na tiyan ng baboy).

Talaksan:Kagay-anon Kinilaw.jpg|Tradisyonal na kinilaw na isda mula sa Cagayan&nbsp;de&nbsp;Oro
Talaksan:Kinilaw (Philippine raw fish in citrus juices and vinegar).jpg|Kinilaw na malasugi
Talaksan:Fish kinilaw.JPG|Kinilaw na malasugi
Talaksan:Vikings Kinilaw, At Vikings Megamall.jpg|Kinilaw na isda na may *chili flakes*
Talaksan:Ensaladang Lato (Seaweed Salad) - Philippines 2.jpg|Kinilaw na lato
Talaksan:Gatapusojf1764.JPG|Kilawin na puso ng saging
Talaksan:Camote tops (talbos ng kamote).jpg|Kinilaw nga galay sa camote
Talaksan:Ensaladang kangkong (morning glory salad, Philippines).jpg|Ensaladang kangkong
Talaksan:Ensaladang Pako with salted egg.jpg|Ensaladang pako

## Mga sanggunian
Kaurian:Pagluluto
Kaurian:Pagkain
Kaurian:Lutuing Pilipino
Kategorya:Ensalada